
44                                                  DR 31.7.2018                                                                         

 

 

2.33 ptg. 

            Menteri Kesihatan [Dr. Haji Dzulkefly bin Ahmad]: Terima kasih Tuan Yang di-
Pertua, tahniah kerana diangkat menjadi Timbalan Tuan Yang di-Pertua, tentunya akan 
mengemudi Dewan yang mulia ini dengan baik.  

Timbalan Yang di-Pertua [Tuan Nga Kor Ming]: Terima kasih. 

            Dr. Haji Dzulkefly bin Ahmad: Ya, saya teruskan Tuan Yang di-Pertua. Telah saya 
mulakan lebih awal tadi menyinggung dan mengupas beberapa isu dan khususnya masih lagi 
berlegar di sekitar isu kesihatan mental pada jawapan soalan-soalan yang dibangkitkan oleh 
dua Ahli Yang Berhormat daripada Masjid Tanah dan juga Bagan Serai dan ramai Ahli-ahli 
Yang Berhormat yang terlibat dalam perbahasan sebelum daripada kita berhenti tengah hari 
tadi.  

 Saya teruskan dengan mengingatkan betapa mental health ini yang lazimnya 
dipersepsikan dengan persepsi yang agak negatif, perlu kepada satu perubahan ataupun 
anjakan persepsi yang lebih positif. Lalu istilah seperti mental ataupun kesihatan mental itu 
adalah jauh lebih baik daripada mengulangi istilah seperti mental illness dan langsung 
menghubungkannya dengan persoalan kemurungan.  

 Saya telah sebutkan juga betapa KKM mentakrifkan kemurungan itu sebagai 
gangguan perasaan seseorang yang menyebabkan seseorang itu berasa sedih 
berpanjangan, keletihan, ketiadaan tenaga, cepat marah, serta hilang minat dalam aktiviti-
aktiviti hariannya dan dianggap atau ditanggapi juga ia berlarutan kurang lebih dalam masa 
dua minggu. And if it is, of course, melebih itu, ia perlu kepada rawatan dan pada treatment. 
Perkara itu telah kita bincangkan. Kita juga telah menyinggung beberapa sebab ataupun 
punca kemurungan itu yang macam-macam yang telah diteorikan sebentar tadi.  

 Lalu Tuan Yang di-Pertua, saya terus menyambung dengan menyebutkan betapa 
langkah-langkah diambil di peringkat kesihatan prima atau primary care, yang mana di 
peringkat itu lagi kesihatan prima, klinik-klinik kesihatan, inisiatif-inisiatif telah diambil untuk 
melaksanakan. Pertama, saringan dalam kalangan ibu-ibu mengandung dan yang telah 
bersalin bagi mengenal pasti awal tanda-tanda kemurungan agar intervensi awal dapat diberi. 
Ini adalah khusus kepada satu kumpulan ibu mengandung ataupun satu kumpulan segmen 
potensi untuk berdepan dengan kemurungan ini. Secara lebih khusus, dengan izin, 
postpartum depression ini. Jadi, itu satu saringan yang dibuat awal untuk mengenal pasti bagi 
mengelakkan lanjutan kemurungan itu. 

 Komponen kemahiran kesihatan mental telah juga kita masukkan dalam kursus 
persediaan ibu-ibu mengandung. Seterusnya, latihan secara berkala dan akan terus 
diberikan kepada anggota-anggota kesihatan dalam meningkatkan kemahiran mereka 
mengendalikan masalah kesihatan mental client ataupun pesakit mereka.  

Apa juga yang saya ingin sebutkan adalah betapa peranan NGO yang terlibat dalam 
advokasi kesihatan mental ini adalah juga penting. Kita dapati KKM di sini banyak penglibatan 
mereka dengan NGO-NGO. Saya ucapkan jutaan terima kasih, merakamkan pengiktirafan 
agensi-agensi dan juga NGO-NGO yang telah yang terlibat secara langsung melaksanakan 
aktiviti-aktiviti kesihatan mental. KKM juga mengalu-alukan cadangan penambahan bajet, 
khususnya untuk promosi-promosi pencegahan penyakit mental ini kerana membantu 
mencegah sebelum ia menjadi parah dalam permasalahan mental ini.  

Kalau saya boleh sebutkan ringkas-ringkasnya senarai NGO yang terlibat dalam 
advokasi kesihatan mental ini. The Befrienders, satu kumpulan, satu platform, satu persatuan 
yang sangat banyak bekerjasama dengan KKM dalam mempromosi pencegahan, khususnya 
pencegahan tendency ataupun suicide tendency, bunuh diri ini. The Befrienders sangat 
berkesan memainkan peranan ini.  

  

 

 



2.33 ptg. Menteri Kesihatan [Dr. Haji Dzulkefly bin Ahmad]: Terima kasih Tuan Yang di- Pertua, tahniah kerana diangkat menjadi Timbalan Tuan Yang di-Pertua, tentunya akan mengemudi Dewan yang mulia ini dengan baik. Timbalan Yang di-Pertua [Tuan Nga Kor Ming]: Terima kasih. Dr. Haji Dzulkefly bin Ahmad: Ya, saya teruskan Tuan Yang di-Pertua. Telah saya mulakan lebih awal tadi menyinggung dan mengupas beberapa isu dan khususnya masih lagi berlegar di sekitar isu kesihatan mental pada jawapan soalan-soalan yang dibangkitkan oleh dua Ahli Yang Berhormat daripada Masjid Tanah dan juga Bagan Serai dan ramai Ahli-ahli Yang Berhormat yang terlibat dalam perbahasan sebelum daripada kita berhenti tengah hari tadi. Saya teruskan dengan mengingatkan betapa mental health ini yang lazimnya dipersepsikan dengan persepsi yang agak negatif, perlu kepada satu perubahan ataupun anjakan persepsi yang lebih positif. Lalu istilah seperti mental ataupun kesihatan mental itu adalah jauh lebih baik daripada mengulangi istilah seperti mental illness dan langsung menghubungkannya dengan persoalan kemurungan. Saya telah sebutkan juga betapa KKM mentakrifkan kemurungan itu sebagai gangguan perasaan seseorang yang menyebabkan seseorang itu berasa sedih berpanjangan, keletihan, ketiadaan tenaga, cepat marah, serta hilang minat dalam aktiviti- aktiviti hariannya dan dianggap atau ditanggapi juga ia berlarutan kurang lebih dalam masa dua minggu. And if it is, of course, melebih itu, ia perlu kepada rawatan dan pada treatment. Perkara itu telah kita bincangkan. Kita juga telah menyinggung beberapa sebab ataupun punca kemurungan itu yang macam-macam yang telah diteorikan sebentar tadi. Lalu Tuan Yang di-Pertua, saya terus menyambung dengan menyebutkan betapa langkah-langkah diambil di peringkat kesihatan prima atau primary care, yang mana di peringkat itu lagi kesihatan prima, klinik-klinik kesihatan, inisiatif-inisiatif telah diambil untuk melaksanakan. Pertama, saringan dalam kalangan ibu-ibu mengandung dan yang telah bersalin bagi mengenal pasti awal tanda-tanda kemurungan agar intervensi awal dapat diberi. Ini adalah khusus kepada satu kumpulan ibu mengandung ataupun satu kumpulan segmen potensi untuk berdepan dengan kemurungan ini. Secara lebih khusus, dengan izin, postpartum depression ini. Jadi, itu satu saringan yang dibuat awal untuk mengenal pasti bagi mengelakkan lanjutan kemurungan itu. Komponen kemahiran kesihatan mental telah juga kita masukkan dalam kursus persediaan ibu-ibu mengandung. Seterusnya, latihan secara berkala dan akan terus diberikan kepada anggota-anggota kesihatan dalam meningkatkan kemahiran mereka mengendalikan masalah kesihatan mental client ataupun pesakit mereka. Apa juga yang saya ingin sebutkan adalah betapa peranan NGO yang terlibat dalam advokasi kesihatan mental ini adalah juga penting. Kita dapati KKM di sini banyak penglibatan mereka dengan NGO-NGO. Saya ucapkan jutaan terima kasih, merakamkan pengiktirafan agensi-agensi dan juga NGO-NGO yang telah yang terlibat secara langsung melaksanakan aktiviti-aktiviti kesihatan mental. KKM juga mengalu-alukan cadangan penambahan bajet, khususnya untuk promosi-promosi pencegahan penyakit mental ini kerana membantu mencegah sebelum ia menjadi parah dalam permasalahan mental ini. Kalau saya boleh sebutkan ringkas-ringkasnya senarai NGO yang terlibat dalam advokasi kesihatan mental ini. The Befrienders, satu kumpulan, satu platform, satu persatuan yang sangat banyak bekerjasama dengan KKM dalam mempromosi pencegahan, khususnya pencegahan tendency ataupun suicide tendency, bunuh diri ini. The Befrienders sangat berkesan memainkan peranan ini.